მოლდოვის დემოკრატიული პარტია
მოლდოვის დემოკრატიული პარტია (რუმ. Partidul Democrat din Moldova, PDM) — 1997 წელს დაფუძნებული, მემარცხენე ცენტრისტული სოციალ-დემოკრატიული პოლიტიკური პარტია მოლდოვაში. პარტია იზიარებს პრო-ევროპულ ხედვებს. სოციალისტური ინტერნაციონალის სრული, ხოლო ევროპელი სოციალისტების პარტიის (PES) ასოცირებული წევრია. წესდების მიხედვით PDM აცხადებს, რომ მოლდოვა არის დამოუკიდებელი, სუვერენული, დემოკრატიული და კანონზე დაფუძნებული სახელმწიფო, რომელის მიზანია ერთიან დემოკრატიულ ევროპულ ოჯახში ინტეგრაცია. ყოფილი ლიდერის მარიან ლუპუს ხედვებით და ასევე მოლდოვის მართლმადიდებლური ეკლესიის გავლენით პარტია სოციალური საკითხების მიმართ კონსერვატულ მიდგომებს უჭერს მხარს.